Tour de Singkarak

jmpl|Logo Tour de Singkarak
jmpl|Potrek Tour de Singkarak
Tour de Singkarak inggih punika kejuaraan balap sepéda resmi saking Persatuan Balap Sepeda Internasional (Union Cycliste International) sané kalaksanayang nyabran warsa ring Sumatra Barat. Kejuaraan sané pinih pertama kalaksanayang ring warsa 2009 tur bulan April ngantos Juni. Balapan punika kalaksanayang aminggu. Kejuaraan puniki marupa kerja sama sareng Amaury Sport Organisation tur dados panyelenggara Tour de France ring Prancis. Ranking Tour de Singkarak ring tingkat jagar saking akéh sang sané mabalih wénten ring peringkat ka-5, sasampun Tour de France, Giro d’Italia, Vuelta a Espana, miwah Santos Tour Down Under.

Manut saking wastannyané, Singkarak sané dados danu pinih jimbar ring Sumatra Barat dados pahan saking jalur lintasan Tour de Singkarak. Lianan saking punika, makudang-kudang wisata lianan dados pahan saking jalur lintasan, rumasuk Lembah Harau, Kota Tambang Sawahlunto, Istana Pagaruyung, Danau Maninjau, Kelok 44, Perkampungan Adat Nagari Sijunjung, Danau Diatas, miwah Danau Dibawah. Ring warsa 2019, Propinsi Jambi pinih pertama sareng ring Tour de Singkarak. Ngawakilin propinsi puniki, wénten kalih kota utawi kabupatén sané sareng inggih punika Kota Sungai Penuh miwah Kabupatén Kerinci ring etape VII tur VIII. Ring warsa 2020, Tour de Singkarak nénten kalaksanayang krana Pandemi Covid-19 ring Sumatra Barat.

Lelintihan 
Tour de Singkarak kalaksanayang pinih pertama olih Kementerian Kebudayaan dan Pariwisata Indonesia ring warsa 2009. Tur suksés kalaksanayang, nika mawinan ajang puniki dados silih tunggil kejuaraan balap sepeda resmi Persatuan Balap Sepeda Internasional ring kelas 2.2 Asia Tour. APBD propinsi taler sareng ring ngamecikang wewengkon sané kalintangin ring acara puniki. Nika mawinan wewengkon sané kalintangin dados sayan kasub. Acara puniki sampun kalaksanayang tigang galah, tur kota Padang dados titik start perlombaan puniki, titik finishnyané wénten ring Danu Singkarak. Nanging ring Tour de Singkarak 2012, titik start lombanyané kagingsirang ka kota Sawahlunto tur titik finishnhyané kagingsirang ring kota Padang sané dados ibu kota Sumatra Barat.

Dudonan

Jayanti

Pustaka